Period: Old Babylonian
Genre: Literary
Transliteration:
<SURFACE>
en me...kug-ga sa₂ ŋar-ra
{d}en-ki an-šar₂-ra...
gud kug men-na šum₂...
su huš gur₃ ni₂ me-lam₂...
nu-dim₂-mud {d}en-lil₂ banda₃...
en saŋ kešda...
a-a {d}en-ki abzu kug...
diŋir gal-gal an-ki-a ša...
ki-tuš mah-za me...
inim kug-zu an ha...
dug₄-ga-zu niŋ₂ šu...
inim tah-a-zu niŋ₂ sag₂...
nam tar-ra-zu saŋ ba...
{d}en-ki u₄ <unk> še₃ lugal-ra a₂...
nu-dim₂-mud šul-gi...
nam-til₃ niŋ₂ dug₃-ga gu₂ ha...
en diŋir-re-ne mah...
a-a {d}en-ki me ša-sag₉...
en ul-la...e ša-mu...
nun ŋeštug₃ daŋal an...
šag₄ sud-ra₂ ŋeš-hur-re...
inim ul-la zid-de₃...
sa₂ pad₃-de₃ me ki-bi...
{d}en-ki an-ki-a na-de₅...
nu-dim₂-mud e₂...za
<SURFACE>
sipad šul-gi...<unk> ši-im-u₃-tu
sa-gid₂-da-am₃
en gal me nun an-ki šu du₈
{d}en-ki gaba-ŋal₂ a-nun-ke₄-ne
saŋ-kal diŋir gal-gal-ne gal-di an kug-ga
nu-dim₂-mud gud gal abzu-a me sikil-la sig₇-ga
lugal en gal-ne-er šu-luh pad₃-de₃
nam tar-re-de₃ gal-bi gub-ba...
ŋeštug₃ gud me gal me kug-ga mi₂ zid-de₃-eš₂...
en gal en mah nam-nir-da zag ša-mu-da...
{d}en-ki šeš-banda₃-gin₇ me-ni mah...
{d}utu-gin₇ diŋir gal-gal-e-ne-er
en an-ki-a ša-mu-ne-il₂-le...
nu-dim₂-mud me-zu kal-kal-am₃
lugal-ŋu₁₀ sud-ra₂-aŋ₂ eridu{ki}ga
en sa₂ galam-ma-zu šu nu-ti
a-a {d}en-ki sipad zid šul-gi-re
nu-dim₂-mud he₂-ŋal₂ nam-he-a dalla ša-mu-na-ni-e₃
sa-ŋar-ra-am₃
nun-bi-ir zid-de₃-eš he₂-na-i-i
tigi {d}en-ki-ga-kam
4(u) 4(diš)

Cuneiform:
<SURFACE>
𒂗𒈨...𒆬𒂵𒁲𒃻𒊏
𒀭𒂗𒆠𒀭𒊹𒊏...
𒄞𒆬𒃞𒈾𒋧...
𒋢𒍽𒅍𒉎𒈨𒉈...
𒉡𒁶𒄷𒄭𒀭𒂗𒆤𒌉...
𒂗𒊕𒆟...
𒀀𒀀𒀭𒂗𒆠𒍪𒀊𒆬...
𒀭𒃲𒃲𒀭𒆠𒀀𒊭...
𒆠𒆪𒈤𒍝𒈨...
𒅗𒆬𒍪𒀭𒄩...
𒅗𒂵𒍪𒃻𒋗...
𒅗𒈭𒀀𒍪𒃻𒉺𒃶...
𒉆𒋻𒊏𒍪𒊕𒁀...
𒀭𒂗𒆠𒌓<unk>𒂠𒈗𒊏𒀉...
𒉡𒁶𒄷𒄭𒂄𒄀...
𒉆𒋾𒃻𒄭𒂵𒄘𒄩...
𒂗𒀭𒊑𒉈𒈤...
𒀀𒀀𒀭𒂗𒆠𒈨𒊭𒊷...
𒂗𒌌𒆷...𒂊𒊭𒈬...
𒉣𒄑𒉿𒌆𒂼𒀭...
𒊮𒋤𒁺𒄑𒄯𒊑...
𒅗𒌌𒆷𒍣𒉈...
𒁲𒅆𒊒𒉈𒈨𒆠𒁉...
𒀭𒂗𒆠𒀭𒆠𒀀𒈾𒊑...
𒉡𒁶𒄷𒄭𒂍...𒍝
<SURFACE>
𒉺𒇻𒂄𒄀...<unk>𒅆𒅎𒅇𒌅
𒊓𒁍𒁕𒀀𒀭
𒂗𒃲𒈨𒉣𒀭𒆠𒋗𒂃
𒀭𒂗𒆠𒃮𒅅𒀀𒉣𒆤𒉈
𒊕𒆗𒀭𒃲𒃲𒉈𒃲𒁲𒀭𒆬𒂵
𒉡𒁶𒄷𒄭𒄞𒃲𒍪𒀊𒀀𒈨𒂖𒆷𒅊𒂵
𒈗𒂗𒃲𒉈𒅕𒋗𒈛𒅆𒊒𒉈
𒉆𒋻𒊑𒉈𒃲𒁉𒁺𒁀...
𒄑𒉿𒌆𒄞𒈨𒃲𒈨𒆬𒂵𒊩𒍣𒉈𒂠...
𒂗𒃲𒂗𒈤𒉆𒉪𒁕𒍠𒊭𒈬𒁕...
𒀭𒂗𒆠𒋀𒌉𒁶𒈨𒉌𒈤...
𒀭𒌓𒁶𒀭𒃲𒃲𒂊𒉈𒅕
𒂗𒀭𒆠𒀀𒊭𒈬𒉈𒅍𒇷...
𒉡𒁶𒄷𒄭𒈨𒍪𒆗𒆗𒀀𒀭
𒈗𒈬𒋤𒁺𒉘𒉣𒆠𒂵
𒂗𒁲𒃴𒈠𒍪𒋗𒉡𒋾
𒀀𒀀𒀭𒂗𒆠𒉺𒇻𒍣𒂄𒄀𒊑
𒉡𒁶𒄷𒄭𒃶𒅅𒉆𒄭𒀀𒈦𒄘𒃼𒊭𒈬𒈾𒉌𒌓𒁺
𒊓𒃻𒊏𒀀𒀭
𒉣𒁉𒅕𒍣𒉈𒌍𒃶𒈾𒄿𒄿
𒁆𒈜𒀭𒂗𒆠𒂵𒄰
𒐏𒐉